Nordjyllands Beredskab er stadig til stede på adressen for at udføre efterslukning af branden.

Nordjyllands Beredskab kørte torsdag middag ud til et rækkehus på Sæbygårdvej. Den første melding lød på bygningsbrand, og der kom kraftig røg fra bygningen. Synderen var en el-scooter, der var brudt i brand, og som stod op af bygningens mur. Derfor fik flammerne fat i udhænget af bygningens tag, hvilket startede en tagbrand. Det fortæller indsatsleder Dennis Møller Jensen fra Nordjyllands Beredskab til TV2 Nord. Ingen tilskadekomne Husets beboere var hjemme, men var ude af huset, mens branden stod på. Derfor er der ingen tilskadekomne. Nordjyllands Beredskab er stadig til stede på adressen for at udføre efterslukning af branden. - Vi har pillet nogle rækker af tagstenene, da det var spærkonstruktionen, der var gået ild i, og så skal vi have håndteret el-scooterens batteri efterfølgende, fortæller Dennis Møller Jensen. Årsagen til branden kan endnu ikke fastslås, men politiets teknikere vil formentlig undersøge sagen nærmere en af de kommende dage.